CELEX: 62009TN0096
Language: ro
Date: 2009-03-10 00:00:00
Title: Cauza T-96/09: Acțiune introdusă la 10 martie 2009 – UCAPT/Consiliul

18.4.2009   
            
            
               RO
            
            
               Jurnalul Oficial al Uniunii Europene
            
            
               C 90/37
            
         Acțiune introdusă la 10 martie 2009 – UCAPT/Consiliul
   (Cauza T-96/09)
   2009/C 90/57
   Limba de procedură: franceza
   
      Părțile
   
   
      Reclamantă: Union de Coopératives Agricoles des Producteurs de Tabac de France (UCAPT) (Paris, Franța) (reprezentanți: B. Peignot și D. Garreau, avocați)
   
      Pârât: Consiliul Uniunii Europene
   
      Concluziile reclamantei
   
   
               —
            
            
               Anularea Regulamentului (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003;
            
         
               —
            
            
               obligarea Consiliului Uniunii Europene la plata cheltuielilor de judecată în valoare de 10 000 de euro.
            
         
      Motivele și principalele argumente
   
   Prin prezenta acțiune, reclamanta solicită anularea Regulamentului nr. 73/2009 al Consiliului (1) privind sistemele de ajutor direct pentru agricultori în cadrul politicii agricole comune, al cărui articol 135 prevede, începând cu exercițiul financiar 2011, o reducere a nivelului ajutorului direct pentru producția de tutun la 50 % din nivelul ajutorului mediu acordat în 2000, 2001 și 2002. O astfel de reducere era deja prevăzută la articolul 143e din Regulamentul nr. 1782/2003 (2).
   În susținerea acțiunii sale, reclamanta invocă patru motive întemeiate pe:
   
               —
            
            
               un viciu de procedură, întrucât adoptarea regulamentului atacat nu ar fi fost precedată de realizarea unui studiu de impact al reformei sistemului de ajutor asupra sectorului tutunului;
            
         
               —
            
            
               corelativ, un abuz de putere;
            
         
               —
            
            
               o încălcare a principiului proporționalității, reducerea ajutoarelor directe la 50 % fiind inadecvată pentru a atinge cele două obiective urmărite de reforma sistemului de ajutor pentru tutun, și anume alinierea prețurilor cu cele ale pieței mondiale și promovarea măsurilor de reconversie pentru regiunile producătoare de tutun în cadrul programelor de dezvoltare rurală;
            
         
               —
            
            
               o încălcare a articolului 33 CE, în măsura în care regulamentul atacat nu respectă unele dintre obiectivele urmărite de politica agricolă comună, și anume asigurarea unui nivel de viață echitabil pentru populația agricolă și stabilizarea piețelor.
            
         
      (1)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, p. 16).
   
      (2)  Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (JO L 270, p. 1, Ediție specială, 03/vol. 49, p. 177).